**PRIRODA I DRUŠTVO**

**DOMAĆA ZADAĆA PREKO ZIMSKIH PRAZNIKA**

Izvedi i prikaži **jedan** od ponuđenih pokusa. Pokus izvedi prema etapama i sve zabilježi na list papira (A4 papir), ostavi si mjesta za naslov. Piši i crtaj uredno i precizno, izražavaj se jasno i razumljivo. Svoja opažanja napiši i nacrtaj! Rok za izvođenje je preko zimskih praznika, a za predaju prvi tjedan povratka sa zimskih praznika. Ovaj zadatak je za ocjenu.

Nakon što izvedeš jedan pokus, smisli mu ime i napiši ga kao naslov. Budite kreativni i maštoviti. Zabavite se u izvebi pokusa! ☺

1. POKUS

**Problemsko pitanje:** Može li jaje upasti u bocu?

**Materijal i pribor:** oljušteno tvrdo kuhano jaje, boca s grlićem užim od jajeta, komadić papira, žigica ili tanka svijeća.

**Postupci pri radu:** Za ovaj pokus najprikladnija je stolna boca sa širokim grlićem, odnosno s grlićem u koje jaje može ući, ali ne može upasti u bocu. Uzmite zgužvani komadić papira te ga ubacite u bocu. Vrlo pažljivo zapalite papir dugom tankom svijećom ili u bocu ubacite upaljenu žigicu. Odmah zatim postavite jaje na grlić.

**Opažanje:**

**Zaključak:**

Razmisli što se i zašto se dogodilo, napiši svoj zaključak. Bitno je da slijediš i pažljivo bilježiš etape pokusa kao pravi znanstvenik/znanstvenica.

2. POKUS

**Problemsko pitanje:** Može li žlica privući sol i papar?

**Materijal i pribor:** sol, papar, plastična žlica, tanjur, vuneni šal

**Postupci pri radu:** Stavite malo soli i papra na tanjur. Dobro protrljajte žlicu o vuneni šal te postavite žlicu iznad tanjura.

**Opažanje:**

**Zaključak:**

Razmisli što se i zašto se dogodilo, napiši svoj zaključak. Budi znanstvenik/znanstvenica

3. POKUS

**Problemsko pitanje:** Što će se dogoditi s gumenim bombonima kada ih stavimo u različite tekućine?

**Materijal i pribor:** gumeni bomboni, voda, šećer, sol, ocat, plastične čaše

**Postupci pri radu:** 1. Postavite nekoliko čaša s različitim tekućinama: voda, zašećerena voda, slana voda, ocat

2. Stavite po jedan gumeni bombon u različite mješavine tekućina.

3. Nakon nekoliko sati (može preko noći) izvadite bombone iz čaša i usporedite rezultate.

**Opažanje:**

**Zaključak:**

Razmisli što se i zašto se dogodilo, napiši svoj zaključak. Ako ne možeš sam/sama izvesti zaključak istraži na internetu. Kod opažanja možeš kod svake tekućine zalijepiti normalan bombon i onaj bombon iz pokusa s tom tekućinom.

OCAT

VODA

ŠEĆER

SOL